2.pielikums 
atklāta konkursa Nolikumam 
“Daugavpils muzeja ēkas Rīgas ielā 8, Daugavpilī, balkona restaurācija – 
būvniecības ieceres dokumentācijas izstrāde, autoruzraudzība un būvdarbi”
Identifikācijas numurs DVP 2026/137


PROJEKTĒŠANAS  UZDEVUMS - TEHNISKĀ SPECIFIKĀCIJA 

1. Iepirkums paredz:
1.1. Būvniecības ieceres dokumentācijas  “Daugavpils muzeja ēkas Rīgas ielā 8, Daugavpilī, 2 (divu) balkonu restaurācijas (būves kadastra apzīmējumi Nr. 0500 001 2904 001 un Nr. 0500 001 2904 002)” būvniecības ieceres dokumentācijas izstrāde;
1.2. Būvdarbu autoruzraudzība;
1.3. Būvdarbi.
2. Būvniecības ieceres dokumentācijas jāizstrādā, autoruzraudzību un būvdarbu jāveic saskaņā ar normatīvo aktu prasībām atbilstoši Atklāta konkursa nolikumam.
3. Izstrādājot būvniecības ieceres dokumentāciju, nodrošināt ēkas vai tās daļas konstrukciju noturību, ugunsdrošību, lietošanas drošumu, arhitektonisko kvalitāti, jaunu inženiertīklu ierīkošanu vai esošo pārbūvi, lai nodrošinātu būvniecības ieceres un ēkas atbilstību normatīvo aktu prasībām, atbilstību paredzētajam lietošanas veidam un normatīvajiem aktiem, kā arī trešo personu īpašuma tiesību ievērošanu.
4. Izpildītājam jānodrošina projektēšanai nepieciešamo materiālu un dokumentu (tehnisko noteikumi, īpašie noteikumi, u.c.) pieprasīšana no atbildīgo institūciju puses un/vai aktualizēšanu. 
Būvniecības ieceres dokumentācijas sastāvs - atbilstoši Ministru kabineta noteikumu Nr.529 „Ēku būvnoteikumi”. Būvniecības darbu izmaksu aprēķins izstrādājams atbilstoši Ministru kabineta noteikumiem Nr.239 „Noteikumi par Latvijas  būvnormatīvu LBN 501-17 „Būvizmaksu noteikšanas kārtība””. Pasūtītāja būvniecības koptāmes sastāvā paredzēt arī autoruzraudzības izmaksas. Piedāvātajai autoruzraudzības izmaksu pozīcijai jābūt fiksētai un to nedrīkst pārrēķināt. Visas atsauces uz materiālu un izstrādājumu izgatavotāju firmām, kuras norādītas projektā, liecina tikai par šo izstrādājumu kvalitāti un apkalpošanas līmeni. Specifikācijās norādīto materiālu un izstrādājumu nomaiņa ir iespējama ar citiem tehniski ekvivalentiem materiāliem un izstrādājumiem, iepriekš saskaņojot ar projekta autoriem un pasūtītāju.
5. Izpildītājs apņemas veikt autoruzraudzību atbilstoši izstrādātajai un saskaņotajai būvniecības ieceres dokumentācijai, noteikumiem Nr.500 “Vispārīgie būvnoteikumi” un citiem būvniecību regulējošajiem normatīvajiem aktiem. Izpildītājs ir atbildīgs par to, lai visā līguma izpildes laikā tam būtu spēkā esošas licences, sertifikāti, ja tādi ir nepieciešami autoruzraudzības veikšanai saskaņā ar normatīvajiem aktiem. Par autoruzraudzības veikšanu objektā līgums tiks noslēgts atsevišķi.

	1.
	PASŪTĪTĀJS
	Daugavpils valstspilsētas pašvaldība, reģ.Nr.90000077325, juridiskā adrese: Krišjāņa Valdemāra iela 1, Daugavpils, Latvijas Republika.

	2.
	OBJEKTA ADRESE
	Rīgas iela 8, Daugavpils, Latvija


	3.
	ĒKAS GALVENAIS IZMANTOŠANAS VEIDS
	1262 – Muzeji un bibliotēkas  


	4.
	INFORMĀCIJA PAR BŪVI
	Ēkas kadastra apzīmējums Nr. 0500 001 2904 001 - III grupa 
Ēkas kadastra apzīmējums Nr. 0500 001 2904 002 - II grupa 

Atjaunojamais Objekts atrodas muzeja ēkās, kas ir valsts nozīmes arhitektūras piemineklis Nr. 4798 (ēkas kadastra apzīmējumi Nr. 0500 001 2904 001 un Nr. 0500 001 2904 002), un kura atrodas valsts nozīmes pilsētbūvniecības pieminekļa ”Daugavpils pilsētas vēsturiskais centrs teritorijā” (valsts aizsardzības Nr. 7429). 

	5.
	BŪVNIECĪBAS VEIDS
	Atbilstoši būvniecības ieceres dokumentācijai

	6.
	PASŪTĪTĀJA ATBILDĪGAIS
PĀRSTĀVIS
	Nadežda Šapkova, Daugavpils pašvaldības centrālās pārvaldes Īpašuma pārvaldīšanas departamenta Nekustamā  īpašuma būvniecības procesa vadīšanas, uzturēšanas un pārvaldīšanas nodaļas būvuzraugs,  tālr. 65423601, nadezda.sapkova@daugavpils.lv

	7.
	BŪVNIECĪBAS 
IECERES  STADIJA
	Tehniskās dokumentācijas sagatavošana nepieciešamā apjomā atbilstoši Latvijas būvnormatīviem, MK noteikumiem un standartiem.
Tehniskās dokumentācijas saskaņošanu ar pasūtītāju  un institūcijām, kuras izdevušas tehniskos un īpašos nosacījumus, Daugavpils valstspilsētas galveno arhitektu, pilsētas galveno mākslinieku, ar  Nacionālā kultūras mantojuma pārvaldi,   un citām institūcijām pēc nepieciešamības. 
 Galīgo lēmumu par izvēlēto risinājumu pieņem Pasūtītājs.

	8.
	PRASĪBAS  IZSTRĀDĀT 
	Veikt tehnisko dokumentāciju izstrādāšanu 2 (divu) balkonu restaurācijai. 
Projektēšanas uzdevums sevī ietver veicamo pasākumu kopumu Tehniskās dokumentācijas izstrādei, taču tas nav uzskatāms par projektētāju ierobežojošu faktoru attiecīgās Tehniskās dokumentācijas izstrādē. Tādējādi, izstrādājot Tehnisko dokumentāciju, projektētājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes darbus Tehniskās dokumentācijas veiksmīgai izstrādei.

Balkonu restaurācijas būvdarbi.
1. Veicot būvdarbus un izvēloties būvmateriālus jāievēro izstrādātā tehniskā dokumentācija, Nacionālā kultūras mantojuma pārvaldes rekomendācijas un Būvniecības likuma, Vispārīgo būvnoteikumu un ar tiem saistīto normatīvo aktu prasības.
2. Pirms būvdarbu uzsākšanas Būvuzņēmējam, izmantojot projekta autora izstrādāto darbu organizācijas projektu, jāizstrādā detalizēts darbu veikšanas projekts, ievērojot MK 02.09.2014. noteikumos Nr. 529 “Ēku būvnoteikumi” noteiktās prasības.
3. Būvuzņēmējam, pirms būvdarbu uzsākšanas, savlaicīgi jāiesniedz normatīvajos aktos noteiktie dokumenti, saskaņā ar MK 02.09.2014. noteikumu Nr. 529 “Ēku būvnoteikumi” prasībām. 
4. Uz sava rēķina nodrošināt Objekta, t.sk. pieguļošās teritorijas, būvizstrādājumu, aprīkojuma un izpildīto darbu apsardzi visā būvdarbu Līguma darbības laikā, rakstiski saskaņojot ar Pasūtītāju apsardzes veicēju, uzņemoties pilnu materiālo atbildību par Objektā esošajām materiālajām vērtībām līdz objekta nodošanai ekspluatācijā.
5. Ne vēlāk kā būvdarbu pabeigšanas dienā veikt visu būvgružu izvešanu no Objekta un teritorijas sakārtošanu, kā arī Objekta atbrīvošanu no Būvuzņēmējam un apakšuzņēmējam piederošiem, darba rīkiem un inventāra.
6. Pēc būvdarbu pabeigšanas Būvuzņēmējam jāsaņem pozitīvs atzinums par izpildītajiem būvdarbiem Nacionālā kultūras mantojuma pārvaldē.
7. Pēc šajā iepirkumā noteikto būvdarbu pabeigšanas Būvuzņēmējam jāsagatavo izpildīto būvdarbu izpilddokumentācija (1 oriģināls), un jānodod izpildītie būvdarbi normatīvajos aktos noteiktā kārtībā un saskaņā ar MK 02.09.2014. noteikumu Nr. 529 “Ēku būvnoteikumi” prasībām.

	9.
	PIEVIENOTIE DOKUMENTI
	1. īpašuma apliecinoši dokumenti, 
2. zemes robežu plāns;
3. projektēšanas uzdevums;
4. būvdarbu apjomi

	10.
	IZPĒTES DARBI 
	Ēkas būvkonstrukciju tehniskā apsekošana saskaņā ar būvnormatīvu LBN 405-21 “Būvju tehniskā apsekošana”

	11.
	ĪPAŠIE NOSACĪJUMI
	Tehnisko dokumentāciju izstrādes darba gaitā saskaņot darba apjomus un tehniskos risinājumus ar ēkas lietotāju un Pasūtītāju

	12.
	NEPIECIEŠAMIE SASKAŅOJUMI
	Tehniskās dokumentācijas saskaņošanu ar pasūtītāju, ar Nacionālā kultūras mantojuma pārvaldi,  ēkas izmantotāju, institūcijām, kuras izdevušas tehniskos noteikumus un nosacījumus, Daugavpils pašvaldības centrālās pārvaldes Pilsētplānošanas un būvniecības departamentu  veic projektētājs.

	13.
	TEHNISKIE NOTEIKUMI
	Pēc nepieciešamības, pieprasa projektētājs

	14.
	ĪPAŠIE NOSACĪJUMI

	Būvprojekta dokumentācija jāsagatavo atbilstoši Ministru kabineta noteikumiem Nr.545 Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana" prasībām.
Sagatavot izmaksu aprēķinus atbilstoši MK noteikumiem Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība".

	Tehniskās dokumentācijas sastāva saturs:
· Skaidrojošais apraksts, kurā norādīta informācija par būvniecības ieceres veikšanas vietu, paredzēto būvniecības veidu, paredzēto būvdarbu apjomu un veikšanas metodi;
· Ģenerālplāns atbilstošā mērogā uz derīga topogrāfiskā plāna mērogā M 1:500 (pēc nepieciešamības);
· Fasāde;
· Ēkas balkona shēma;
· Raksturīgie griezumi ar augstuma atzīmēm;
Grafiskie dokumenti ar vizuālo risinājumu un augstuma atzīmēm.

	Būvniecības ieceres dokumentācija jāizstrādā un jāiesniedz: 1 ORIĢINĀLS + 1 DIGITĀLĀ VEIDĀ (PDF; DWG) un būvniecības ieceres dokumentācijas teksta un grafiskās datnes augšupielādēt būvniecības informācijas sistēmā atbilstoši LBN 202-18 “Būvniecības ieceres dokumentācijas noformēšana”

	Darba specifikācijā var nebūt paredzēti visi veicamie pasākumi. Ja projektēšanas gaitā tehnisku vai ekonomisku apsvērumu dēļ tiek konstatēts, ka lietderīgi veikt vēl citus pasākumus vai no atsevišķiem pasākumiem atteikties, visas paredzētās izmaiņas jāsaskaņo ar Pasūtītāju.
Galīgo lēmumu par izvēlētiem risinājumiem pieņem Pasūtītājs.

	Šajā Projektēšanas uzdevumā nenorādītie tehniskie nosacījumi neatbrīvo Projekta autoru no atbildības par pareizu aprēķinu veikšanu, būvkonstrukciju, iekārtu, sistēmu veidu un tipu atbilstošu izvēli un ieprojektēšanu.

	15. IZSTRĀDES TERMIŅI:

	Būvniecības ieceres dokumentācijas izstrādes termiņš –  3 (trīs) mēneši no līguma noslēgšanas dienas. 
Darbu izpildes termiņš: 6 (seši) mēneši no atzīmes par būvdarbu uzsākšanas nosacījumu izpildi (BUN) izdarīšanas dienas. Nodošana ekspluatācijā – 2 (divu) mēnešu laikā pēc būvdarbu pabeigšanas.


	Izpildīto būvdarbu garantijas laiks 5 (gadi) no dienas, kad būvniecības informācijas sistēmā būvniecības lietā izdarīta atzīme par objekta nodošanu ekspluatācijā.

	16. AUTORUZRAUDZĪBA

	· Autoruzraudzības ietvaros autors veic projekta labojumus, precizējumus bez papildus apmaksas, gadījumā, ja būvniecības laikā konstatētas projekta kļūdas, vai nesaskaņa ar situāciju dabā, nepieciešamības gadījumā noformējot rasējumus, projekta izmaiņu saskaņošanai.  
· Autoruzraugam jāpiedalās Pasūtītāja organizētajās sanāksmēs, lai pārrunātu Objekta būvniecības izpildes norisi, pēc uzaicinājuma jāpiedalās tās komisijas darbā, kura pieņem būvobjektu ekspluatācijā.
· Autoruzraugam ir pienākums izvērtēt, izanalizēt un saskaņot Būvuzņēmēja iesniegtos neparedzēto darbu, papildus darbu tāmes. Saskaņojot neparedzēto darbu tāmi vai papildus darbu tāmi, Autoruzraugs apliecina, ka tāmē iekļautie izcenojumi ir adekvāti un atbilst tirgus situācijai, kā arī izcenojumi nav mākslīgi palielināti.
· Sanāksmju daudzums atbilstoši darba apjomiem. Sanāksmes notiek reizi nedēļā, kā arī pēc Pasūtītāja izsaukuma.



Projektēšanas darbu apjoms:
	Nr. p.k.
	Darbu nosaukums
	Mērvienība
	Daudzums

	Tehniskās dokumentācijas izstrāde

	1
	Paskaidrojuma raksts 
	kpl.
	1.00

	2
	Ģenerālplāns (ja nepieciešams)
	kpl.
	1.00

	3
	Arhitektūras daļa
	kpl.
	1.00

	4
	Ekonomikas daļa 
	kpl.
	1.00

	5
	DOP daļa
	kpl.
	1.00

	Autoruzraudzības darbi

	6
	Autoruzraudzība
	kpl.
	1.00


Ekonomiskas daļa:
Tāmi ieteicams noformēt atbilstoši Noteikumiem par Latvijas būvnormatīvu LBN 501-17 “Būvizmaksu noteikšanas kārtība”, tajā iekļaujot šādas pozīcijas:
	Nr.
	Būvdarba nosaukums
	Mērvienība
	Daudzums
	Vienības izmaksas
	Kopā uz visu apjomu

	
	
	
	
	Laika norma c/h
	Darba samaksas likme Eur/h
	Darba alga (Eur)
	Materiāli (Eur)
	Mehānismi (Eur)
	Kopā (Eur)
	Darbietilpība (c/h)
	Darba alga (Eur)
	Materiāli (Eur)
	Mehānismi (Eur)
	Summa (Eur)



Pielikumā: Inventarizācijas lieta.

Sagatavoja: 
Daugavpils pašvaldības centrālās pārvaldes 
Īpašuma pārvaldīšanas departamenta 
Nekustamā īpašuma būvniecības procesa vadīšanas, 
uzturēšanas un pārvaldīšanas  nodaļas būvuzraugs N. Šapkova


Tehniskās specifikācijas sagatavošanas datums – 2026. gada 01.jūnijā
Tehniskās specifikācijas pēdējās aktualizācijas datums – 2026. gada 17.jūnijā

